PRESSEMELDING

03.05.2022

# engcon lanserer tredjegenerasjons tiltrotator – for smartere, smidigere og mer effektiv graving

**engcon, verdensledende produsent av tiltrotatorer, hurtigfester og tilbehør for gravemaskiner, vil i løpet av 2022 lansere sin tredje produktgenerasjon. For å møte fremtidens behov tar det nye tiltrotatorsystemet et stort skritt fremover innen bærekraft med smart teknologi som reduserer drivstofforbruket og som er tilpasset for elektrifisering av gravemaskiner. Det integrerte og brukertilpassede systemet bygger videre på engcons suksessoppskrift – økt lønnsomhet og fleksibilitet som gir høyere komfort og sikkerhet for sluttbrukeren. Tredje generasjon av tiltrotatorsystemet vil bli presentert for første gang under den norske messen Vei og Anlegg 11. – 13. mai, og produksjonen starter i andre halvdel av 2022.**

engcon fortsetter å utvikle innovative og ressurseffektive tiltrotatorsystemer for gravemaskiner med sluttbrukerens behov i fokus. I 2022 vil engcon lansere tredje generasjon av tiltrotatorsystemet for gravemaskiner. Teknologien bygger på en nyutviklet type ventiler som i kombinasjon med smart programvare samarbeider med gravemaskinens lastfølende hydraulikksystem. Dette optimaliserer både tiltrotatorens funksjoner og gravemaskinens gravebevegelser, noe som gir smidigere graving med høyere presisjon. Samtidig reduserer man også gravemaskinens slitasje og behov for vedlikehold.

– For å møte de økte kravene til elektrifisering, digitalisering, sikkerhet og bærekraft har vi utviklet en løsning som er tilpasset fremtidens gravebransje. Det nye tiltrotatorsystemet viser at engcon ligger i forkant med innovative løsninger som driver utviklingen fremover for å redusere avhengigheten av fossilt drivstoff og dermed gravemaskinenes klimapåvirkning, sier Stig Engström, grunnlegger og eier av engcon samt leder av selskapets produktutvikling.

Med en app kan man med den nye tiltrotatorgenerasjonen også oppnå en høyere grad av individuell tilpasning gjennom bedre muligheter til bl.a. online fjerndiagnostikk og mobil support.

I tillegg til den energieffektive teknologien vil den nye serien også utstyres med EC-Oil, det automatiske hurtigkoblingssystemet som raskt og enkelt kobler tiltrotatoren og hydrauliske redskaper automatisk uten at føreren trenger å forlate førerhuset.

For å oppnå full kompatibilitet med dagens moderne gravesystemer inkluderer engcon dessuten en nyutviklet tilt- og rotasjonsgiver som standard i tredjegenerasjonen. Giverne har en av markedets første «absolutte» sensorer samt Plug & Play-løsning for både integrerte og tredjeparts maskinstyringssystemer.

– Den tredje generasjonen blir vårt premiumprodukt der gravemaskinføreren får den aller nyeste teknologien som standard, samtidig som man får en energioptimalisert gravemaskin som blir enda smidigere å kjøre, sier Stig Engström.

Tredje generasjon av tiltrotatorsystemet vil bli vist på årets messer, og produksjonen starter i andre halvdel av 2022 med modellene EC319 for gravemaskiner 14–19 tonn og EC314 for gravemaskiner 9–14 tonn. Modellprogrammet vil deretter bli utvidet fortløpende.

**Hvis du ønsker mer informasjon, kan du kontakte:**
Sten Strömgren, engcon Group | sten.stromgren@engcon.se | +46 [0]70 529 96 32

**engcon** er den ledende globale leverandøren av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet og sikkerhet. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 13 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,5 milliarder svenske kroner i 2021.

[www.engcon.com](https://engcon.com/no_no.html)